text: Paraku hakkab kolmandikul meestest vähimarker organismis viie aasta jooksul uuesti tõusma. Edasiseks raviks on Eestis kaks võimalust – kiiritusravi ja hormoonravi. Hormoonravi jaguneb keemiliseks ja kirurgiliseks kastratsiooniks. Eestis on täielikult rahastatud kirurgiline kastratsioon, hormoonravist anti-androgeenid. Paraku pole anti-androgeenid eraldiseisva ravimeetodina efektiivsed. Kindlustamata on Eestis teine keemilise kastratsiooni meetod, LHRH analoogid. Kuna nende mõju on kirurgilise kastratsiooniga samaväärne, polevat nende kompenseerimine vajalik.